נץ הים הכספי

נץ הים הכספי (שם מדעי: Accipiter badius) הוא מין דורס קטן בן הסוג נץ שבמשפחת הנציים המצוי בטבע בדרום אסיה ובאפריקה.  בישראל הוא מוגדר כמזדמן נדיר, ונצפה רק פעמים ספורות.

נץ זה קטן מהנץ המצוי ומגיע לאורך 25–35 ס"מ, למוטת כנפיים של 50–65 ס"מ ולמשקל 75–260 גרם. הוא בעל נוצות אפורות-כהות ובעל בטן וחזה מסורטטים בורוד. הנץ בעל כנפיים וזנב ארוכים, רגליים קצרות וצהובים בעלות טפרים גדולים בקצה ובעל ראש מעוגל עם מקור שחור קצר ומעוקל.

הנץ מצוי בטבע ביערות טרופיים, שטחים חקלאיים ושדות מרעה וגם באזורים עירוניים. הוא חי בזוגות הממריאים בגובה נמוך ומחפשים טרף הכולל מכרסמים כמו עכבריים וסנאיים, עופות קטנים, מיני לטאות ונחשים קטנים וחרקים כשהציד נעשה בתאוצה מהירה לעבר הטרף ולעיתים תוך כדי עבודת צוות. לעיתים הם גם אוכלים נבלות.

הנצים מקננים בין העצים והנקבה מטילה 3–4 ביצים בקן עשוי מענפים ומצופה בעשב ומקננת במשך 18–21 יום.

תת-מינים:
 Accipiter badius cenchroides
 Accipiter badius dussumieri
 Accipiter badius badius
 Accipiter badius poliopsis
 Accipiter badius sphenurus
 Accipiter badius polyzonoides

קישורים חיצוניים

הערות שוליים 

בעלי חיים שתוארו ב-1788
טקסונים שתוארו בידי יוהאן פרידריך גמלין
נץ (סוג)
ארץ ישראל: נציים